Dôvodová správa

I. Všeobecná časť

     Zákon č. 544/1990 Zb. o miestnych poplatkoch v znení neskorších predpisov nadobudol účinnosť 1. januára 1991 a pri jeho príprave sa vychádzalo z ekonomických a spoločenských podmienok platných v tom čase. Medzičasom bol tento zákon desaťkrát novelizovaný.           Zákonom o miestnych poplatkoch sa zaviedli určité druhy miestnych poplatkov, ktoré môžu obce vyberať na svojom území a výnos z týchto poplatkov je príjmom rozpočtu obce. Zákon určuje základné zásady spoplatňovania a zároveň splnomocňuje obce na osobitnú úpravu miestnych poplatkov vo všeobecne záväznom nariadení. Keďže okrem miestneho poplatku za zber, prepravu a zneškodňovanie komunálnych odpadov a drobných stavebných odpadov ide o fakultatívne poplatky, obce majú možnosť vybrať si tie druhy zo zákonom zavedených miestnych poplatkov, ktoré sú z hľadiska vymedzeného predmetu poplatku v ich území aktuálne.
    Analýza pôsobenia zákona o miestnych poplatkoch v praxi poukázala na nutnosť ďalšej jeho novelizácie, a to jednak v súvislosti so vstupom Slovenskej republiky do Európskej únie a jednak v dôsledku odstránenia nesystémových úprav, ktoré sa do cit. zákona doplnili niektorými jeho novelami. 
    Predložený návrh novely zákona o miestnych poplatkoch bude znamenať zníženie príjmov rozpočtov obcí v roku približne o 322 mil. Sk. Z dôvodu zrušenia miestneho poplatku za ubytovaciu kapacitu sa v roku 2005 očakáva v rámci celého Slovenska zníženie príjmov o 20 mil. Sk z titulu zrušenia miestneho poplatku za ubytovaciu kapacitu. 
    Predkladaný návrh zákona nevyžaduje prerokovanie v Rade hospodárskej a sociálnej dohody SR podľa § 3 ods. 2 zákona č.106/1999 Z. z. o hospodárskom a sociálnom partnerstve.
    Návrh novely zákona je v súlade s Ústavou Slovenskej republiky a neodporuje medzinárodným zmluvám ani medzinárodným dokumentom, ktorými je Slovenská republika viazaná.
    Predložený návrh novely zákona neovplyvní zamestnanosť ani tvorbu nových pracovných  miest.

DOLOŽKA   ZLUČITEĽNOSTI
   návrhu zákona, ktorým sa mení a dopĺňa zákon Slovenskej národnej rady č. 544/1990  
   Zb. o miestnych poplatkoch v znení neskorších predpisov s právom Európskych spolo-                                                           
                                                čenstiev a právom Európskej únie
___________________________________________________________________________

 1.  Navrhovateľ zákona:         

     Vláda Slovenskej republiky.

 2.  Názov návrhu zákona: 

     Návrh zákona, ktorým sa mení a dopĺňa zákon Slovenskej národnej rady č. 544/1990 Zb. 
      o miestnych poplatkoch v znení neskorších predpisov.                                                                                                                                                                       

 3. Záväzky Slovenskej republiky vo vzťahu k Európskym spoločenstvám a Európskej 
     únii:
    a) 
     Návrh zákona nie je prioritou podľa Európskej dohody o pridružení, Národného programu   
     pre prijatie acquis communnautaire za  rok 2001, Partnerstva pre vstup, Prípravy asociova- 
     ných krajín  strednej a východnej Európy  na integráciu do vnútorného trhu Európskej únie 
     a ani podľa screeningu.

    Návrh zákona sa predkladá mimo Plánu legislatívnych úloh vlády SR na rok 2003.       
                    
    b)
     Z negociačnej pozície ku kapitole č. 10 – Dane v oblasti miestnych poplatkov nevyplývajú 
     pre SR žiadne záväzky.

 4. Problematika návrhu zákona:
    a) je upravená v práve Európskych spoločenstiev: 

-	v smernici Rady č. 92/12/EHS z 25. februára 1992 o všeobecných systémoch pre výrobky podliehajúce spotrebnej dani, o vlastníctve, pohybe a monitorovaní takýchto výrobkov  (OJ L 076 z 23.03.1992) a 
-	v šiestej  smernici Rady č. 77/388/EHS zo 17.05.1977 o zosúladení právnych predpisov  
členských štátov o dani z obratu – spoločný systém pre daň z  pridanej hodnoty, jednot-
ný základ jej stanovenia (OJL 145 z 13.06.1977 s. l), v znení  zmien a doplnkov so zre- 
teľom na smernicu č. 91/680/EHS zo 16.12.1991  (OJL 376 z 31.12.1989 s. l ).
 
    Smernica č. 92/12/EHS stanovuje systém pre výrobky  podliehajúce spotrebnej dani a iným  
    nepriamym daniam, s výnimkou dane  z pridanej  hodnoty a daní,  stanovených  spoločen-  
    stvom.  Článok 3 uvedenej smernice okrem iného ustanovuje, že alkohol, alkoholické nápo-
    je a tabakové výrobky môžu podliehať iným nepriamym daniam len na špecifické účely za
    predpokladu, že tieto dane sú v súlade s daňovými pravidlami aplikovateľnými na spotreb-
    nú daň a účely DPH a pokiaľ sa týka stanovenia daňového základu, výpočtu dane, určova-
    nia a monitorovania daní.

    Článok 33 smernice č. 77/388/EHS oprávňuje členské štáty  ponechať alebo zavádzať dane 
    na   zmluvy  o  poistení,  dane   na   sádzanie   a   hazardné  hry,  spotrebné  clá,   kolkovné   
    a všeobecne  akékoľvek  dane, clá alebo poplatky, ktoré sa nedajú charakterizovať ako dane 
    z obratu, za predpokladu, že tieto  dane, clá  a poplatky nespôsobia v obchode  medzi  člen-
    skými štátmi formality spojené s prechodom hraníc.

    Preklady uvedených smerníc sa nachádzajú v databáze Centrálnej  prekladateľskej jednotky 
    Úradu vlády SR Inštitútu pre aproximáciu práva a sú aj zrevidované. V elektronickej podo-
be je možné si ich vyhľadať na internetovej stránke www. aprox.government.gov.sk. 

    d) nie je upravená v práve Európskej únie.
                                                                                                                                                  
 5. Stupeň zlučiteľnosti návrhu zákona s právom Európskych spoločenstiev a právom 
     Európskej únie:

      Návrh  zákona je úplne  kompatibilný s  článkom 3 smernice  č. 92/12/EHS. Návrh  zákona 
     sa  nejaví  byť  v  rozpore  s  článkom  33  smernice  č. 77/388/EHS  v  znení  smernice   č. 
     91/680/EHS,  nakoľko  sa  miestny   poplatok  z  reklamy  a  poplatok  zo  vstupného  platí  
     percentom z dohodnutej ceny za reklamu a zo sumy vybraného vstupného.

 6. Gestor (spolupracujúce rezorty):  
      Ministerstvo financií SR.

 7. Účasť expertov:
     Na príprave návrhu zákona neboli zúčastnení externí experti. 

II. Osobitná časť 

K Čl. I

K bodu 1
Ustanovuje sa, ktoré druhy miestnych poplatkov môže obec vyberať.

K bodu 2
Vypúšťa sa poplatok za ubytovaciu kapacitu.

K bodu 3
So zreteľom na zmenu vecného obsahu predmetu tohto poplatku navrhuje sa jeho nový názov.

K bodu 4
Navrhovaným ustanovením sa upresňuje predmet miestneho poplatku za pobyt.

K bodu 5
Navrhovanou zmenou sa jednoznačne ustanovuje, čo je základ poplatku za pobyt.   

K bodom 6, 7 a 8                            
Vypúšťajú sa poplatok zo vstupného, poplatok z predaja alkoholických nápojov a tabakových výrobkov a poplatok z reklamy.

K bodu 9
Navrhovaným ustanovením sa upresňuje predmet miestneho poplatku za jadrové zariadenie.

K bodu 10
V tomto ustanovení sa dopĺňa úprava vzniku a zániku poplatkovej povinnosti pri poplatku za jadrové zariadenie.

K bodu 11
Ide o upresnenie základnej sadzby poplatku a územia, na ktoré sa poplatok vzťahuje.

K bodu 12
Ide o legislatívnotechnickú úpravu.

K bodu 13 
V súlade s navrhovanými zmenami sa upravuje spôsob vyrubovania miestnych poplatkov s tým, že spôsob vyberania poplatku za pobyt, poplatku za vjazd motorovým vozidlom do historických častí miest a poplatku za komunálny odpad vyberaný podľa množstva vyprodukovaného odpadu určí správca poplatku vo všeobecne záväznom nariadení. Súčasne sa upravujú náležitosti platobného výmeru s osobitným zreteľom na identifikáciu poplatníka. 

K bodu 14
Navrhovaná zmena reaguje na súčasnú úpravu sankčných postihov v novele všeobecnej procesnej normy, ktorou je zákon č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov a ktorá má  nadobudnúť účinnosť 1. januára 2004.                                                                              
                                                                             3
K bodu 15
Ide o legislatívnotechnickú úpravu.

K bodu 16
Ide o upresnenie v súlade so zákonom Slovenskej národnej rady č. 369/1990 Zb. o obecnom zriadení v znení neskorších predpisov.

K bodu 17
Navrhovaná úprava upresňuje výkon kontrolnej činnosti vo vzťahu k správcom miestnych poplatkov.
                                                                                                                                                              
K bodu 18
Navrhuje sa vypustenie splnomocnenia vo veci úľav na poplatkoch a oslobodení od poplatkov, keďže vecná úprava miestnych poplatkov nesplnomocňuje správcov poplatku na  poskytovanie úľav a oslobodení od poplatkov.

K bodu 19
Predmetným ustanovením sa ruší splnomocnenie pre správcov poplatkov individuálne rozhodovať o poplatkovej povinnosti, čím sa sleduje odstránenie potencionálnych  zdrojov                                                                         
ovplyvňovania rozhodovacej činnosti samosprávy.

K bodu 20
Ide o legislatívnotechnické upresnenie.

K bodu 21
Ide o prechodné ustanovenie.

K Čl. II
Ustanovuje sa účinnosť tejto novely zákona. 

                                                                               

                                                                          

                                                                                                           4